निश्चय नै गत आठ वर्षको युगान्तकारी जनयुद्घको क्रममा दुश्मनको कव्जामा पर्नेहरुमध्ये क। किरण नै वरिष्ठतम् नेता भएकाले यसले दुवै दुश्मन र मित्र पंक्तिमा ठूलै प्रतिक्रिया उत्पन्न गर्नु स्वाभाविक हो । परन्तु जुनसुकै देशको क्रान्ति पनि भीषण प्रतिक्रान्तिसँग जुझ्दै अघि बढ्ने शाश्वत नियमसँग परिचित क्रान्तिकारीहरुले भने यस घटनालाई त्यति अप्रत्याशित र अस्वाभाविक ठान्ने कुरो हुँदैन । वरु हाम्रो पार्टीले आन्तरिक रुपमा हमेशा के मूल्यांकन गर्दै आइरहेको छ भने हामीले अहिलेसम्म त्यति ठूलो क्षति व्यहोर्नु परेको छैन र क्रान्ति सम्पन्न हुने बेलासम्म अझै ठूलो र धेरै क्षति भोेग्न भौतिक र मानसिक रुपले हामी तयार हुनैपर्छ । त्यस अर्थमा क। किरणको गिरङ्खतारीले हाम्रो क्रान्ति नयाँ र उच्च चरणमा प्रवेश गरेको संकेत गरेको छ र सोही अनुरुपको राजनैतिक, फौजी र सांगठनिक तयारी गर्न हामीलाई महत्वपूर्ण दिशानिर्देश गरेको छ ।
